tomron87/hebrew-wikipedia-sentences-corpus huggingface dataset:
יום לאחר מכן הוא ערך את הופעת הבכורה שלו ב-NXT כשנחלץ לעזרתו של המתאבק הידאו איטמי נגד האסנשיין (קונור וויקטור).
בקרב הבכורה שלו ב-23 באוקטובר, הוא ואיטמי ניצחו בקרב זוגות את ג'סטין גבריאל וטייסון קיד.
במהלך הפיוד שלהם עם האסנשיין, באלור ואיטמי ניצחו אותם באירוע NXT TakeOver: R Evolution, שנערך ב-11 בדצמבר.
בנוסף לכך, באלור הציג את ציור הגוף המסורתי שלו.
לאחר מכן, באלור נכנס אל תמונת האליפות של NXT כאשר הוא לקח חלק בטורניר הטוען לכתר, כשבסיבוב הראשון הוא גבר על קורטיס אקסל, בחצי הגמר על הידאו איטמי ובגמר שנערך באירוע NXT TakeOver: Rival על אדריאן נוויל.
באלור קיבל את קרב האליפות המיוחל נגד קווין אואנס ב-25 במרץ, אך לא הצליח לזכות בתואר.
לאחר שניצח את טיילר בריז באירוע NXT TakeOver: Unstoppable, שנערך ב-20 במאי, באלור קיבל הזדמנות נוספת לקרב על האליפות נגד אואנס באירוע The Beast in the East אשר נערך בטוקיו, יפן, ובו באלור גבר על אואנס וזכה באליפות ה-NXT.
בקרב החוזר ביניהם באירוע NXT TakeOver: Brooklyn, שנערך ב-22 באוגוסט, באלור ניצח את אואנס שוב, הפעם בקרב סולם.
באלור התחרה בטורניר הזוגות לזכר דאסטי רודס באוגוסט ביחד עם סמואה ג'ו, כשבסיבוב הראשון השניים ניצחו את הלוצ'ה דרגונס (סין קארה וקאליסטו), ברבע הגמר את אנזו אמורה וקולין קאסידי, בחצי הגמר את סקוט דוסון ודאש ויילדר ובגמר שנערך באירוע NXT TakeOver: Respect את ברון קורבין וריינו ובכך השניים זכו בטורניר.
לאחר קרב האליפות שלו נגד אפולו קרוז, ג'ו תקף את באלור והפך לדמות הרעה, מה שהצית את תחילתו של הפיוד בין השניים.
באירוע NXT TakeOver: London, באלור שמר על התואר בהצלחה נגד ג'ו.
באירוע NXT TakeOver: Dallas, שנערך ב-1 באפריל, באלור שמר שוב על האליפות נגד ג'ו.
ב-17 באפריל, באלור הפך לאלוף ה-NXT בעל תקופת הכהונה הארוכה ביותר בהיסטוריה בכך שעקף את שיאו הקודם של נוויל, שעמד על 287 ימים.
ארבעה ימים לאחר מכן, באלור איבד את חגורת האליפות בקרב נגד סמואה ג'ו, שנערך במהלך מופע שאינו שודר לטלוויזיה בלוול, מסצ'וסטס, מה שלמעשה סיים תקופת כהונה של 292 ימים כאלוף.
באירוע NXT TakeOver: The End, באלור הפסיד לג'ו בקרב החוזר אשר היה קרב הכלוב הראשון מסוגו ב-NXT.
הפסד זה סימן את ההפסד הראשון של באלור בסדרת אירועי TakeOver.
באלור רשם את קרב ההיאבקות האחרון שלו ב-NXT ב-30 ביולי, כשהתחרה לצד שינסקה נקאמורה בניצחון על בובי רוד וסמואה ג'ו.
באירוע סאמרסלאם, באלור ניצח את סת' רולינס והפך לאלוף האוניברסלי הראשון.
לאחר הניצחון, האתר הרשמי של ה-WWE דיווח שבאלור ספג פציעה בכתף במהלך הקרב ובדיקת MRI הראתה שאכן יש לו קרע בשריר הכתף ולמעשה קבעה שהוא יזדקק לניתוח והיעדרות מהזירה לזמן ממושך של ארבעה עד כשישה חודשים.
בתוכנית Raw שנערכה יממה לאחר סאמרסלאם, הג'נרל מנג'ר של התוכנית, מיק פולי הודיע שעקב הפציעה הוא יאלץ לקחת מבאלור את האליפות.
בזמן השיקום של באלור מהפציעה, הוא הופיע בטורניר אליפות בריטניה 2017.
ב-22 בפברואר 2017, באלור חזר ל-NXT כדי לעזור לשינסקה נקאמורה נגד אנדרדה "סיין" אלמאס ובובי רוד.
ב-10 במרץ, באלור ערך את חזרתו לזירה במופע שאינו שודר לטלוויזיה לצד כריס ג'ריקו וסמי זיין בניצחונם על קווין אואנס, סמואה ג'ו וטריפל H.
את הופעת החזרה שלו אשר שודרה בטלוויזיה ערך בתוכנית Raw שנערכה יממה לאחר האירוע רסלמניה 33 כשהתחרה לצד היריב שלו לשעבר, סת' רולינס בקרב זוגות נגד קווין אואנס וסמואה ג'ו.
השניים ניצחו את האחרונים בקרב זה.
במהלך השבועות, באלור רשם ניצחונות בקרבות יחידים על ג'ינדר מהאל וקורט הוקינס.
באירוע חוקי אקסטרים, שנערך ב-4 ביוני, באלור התחרה בקרב חוקי אקסטרים מחומש אשר קבע את זהות המועמד לאליפות האוניברסלית נגד ברוק לסנר.
קרב זה כלל את סת' רולינס, רומן ריינס, סמואה ג'ו ובריי וויאט, ובו באלור הוא זה שהתעלף ממהלך ההכנעה של סמואה ג'ו, שלמעשה זיכתה אותו בניצחון.
בשבועות שקרבו לסאמרסלאם, באלור נקלע לפיוד נגד אליאס סמסון לאחר שבאלור הפריע למופע הנגינה שלו ב-19 ביוני.
מאוחר יותר באותו הערב, באלור הותקף על ידי סמסון.
ב-14 באוגוסט, באלור ספג הפסד מבריי וויאט בקרב יחידים.
שישה ימים לאחר מכן באירוע סאמרסלאם, באלור הגיע כדמות ה"שטנית" שלו עם צבעי הגוף, ובקרב שנקבע לו ניצח את וויאט.
ב-28 באוגוסט, באלור השתתף בקרב באטל רויאל אשר קבע את המועמד לאליפות הבין-יבשתית, אך הודח מהקרב על ידי וויאט, שלא היה בקרב.
וויאט איתגר את באלור לקבע באירוע ללא רחמים, אך ביקש שהקרב יהיה נגד באלור ולא נגד דמותו השטנית.
בקרב זה, באלור הותקף על ידי וויאט לפני שהקרב החל, אך באלור הצליח לנצח.
לילה לאחר מכן בתוכנית Raw, באלור הצהיר על רצונו להיכנס שוב אל תמונת האליפות האוניברסלית, אך שוב וויאט הוא זה שהפריע לתכנוניו, במה שלמעשה יצר קרב נוסף בין הדמות השטנית של באלור לוויאט שיגיע בדמות "האחות אביגיל" באירוע TLC.
לעומת זאת, וויאט לא היה כשיר לקרב זה שהיה אמור להיערך ב-20 באוקטובר עקב שהיה חולה, והוא הוחלף בקרב על ידי AJ סטיילס.
למרות שבאירוע זה, באלור ניצח את סטיילס, השניים הביעו מחווה על ידי ביצוע תנועת ה"Too Sweet" לאחר הקרב.
ב-6 בנובמבר, באלור התחרה נגד סמואה ג'ו בקרב שנגמר בספירת חוץ כפולה, מה שהוביל לבחירתו של הג'נרל מנג'ר של התוכנית, קורט אנגל, ששניהם יהיו חלק מקבוצת Raw נגד קבוצת סמאקדאון במסגרת קרב ההדחות המסורתי של האירוע סדרת ההישרדות.
בקרב זה, שנערך ב-19 בנובמבר, באלור היה המודח החמישי מהקרב לאחר שספג RKO מרנדי אורטון, למרות שבקרב קבוצתו של באלור ניצחה.
ב-1 בינואר 2018, באלור התחרה לצד חבריו מהעבר, לוק גאלוס וקארל אנדרסון בניצחונם על אליאס והמיזטראז' (בו דאלאס וקורטיס אקסל).
שבוע לאחר מכן, השלושה התאחדו והחזירו את ה-Bálor Club.
באותו הערב, הם ניצחו את האלוף הבין יבשתי, רומן ריינס ואת אלופי הזוגות של Raw, סת' רולינס וג'ייסון ג'ורדן.
ברויאל ראמבל, שנערך בסוף החודש, באלור נכנס לקרב הרויאל ראמבל הראשון שלו כאשר הוא נכנס כמספר השני בקרב ושרד יותר מ-57 דקות בקרב שבמהלכו הדיח ארבעה מתאבקים, אך הודח בסופו של דבר על ידי ג'ון סינה.
לילה לאחר מכן בתוכנית Raw, באלור התחרה מול סינה בקרב העפלה לאירוע תא ההדחות, אך הפסיד בקרב זה.
ב-12 בפברואר, באלור התחרה בקרב מחומש על המקום האחרון בקרב תא ההדחות נגד בריי וויאט, סת' רולינס, אפולו קרוז ומאט הארדי.
באלור ורולינס ניצחו שניהם בקרב זה לאחר שהצמידו את וויאט באותו הזמן.
קורט אנגל הודיע בשבוע לאחר מכן שגם באלור וגם רולינס יהיו חלק מקרב תא ההדחות, שלראשונה יכלול שבעה משתתפים.
בשבוע לאחר מכן, באלור התחרה בקרב גאונטלט, שבו גבר על אליאס, אך הפסיד למיז.
באירוע תא ההדחות, שנערך ב-25 בפברואר, באלור לא הצליח לנצח בקרב והודח על ידי ברון סטרומן.
בשבועות שבאו לאחר מכן, הוא נכנס אל תמונת האליפות הבין יבשתית, נגד האלוף באותה תקופה, המיז, והטוען לכתר, סת' רולינס.
ברסלמניה 34, הוא לא הצליח לזכות בתואר בקרב המשולש ביניהם, כשרולינס הוא זה שזכה בתואר.
באירוע הרויאל ראמבל הגדול ביותר הוא נכשל בניסיונו לזכות בתואר בקרב סולם מרובע, שכלל את האלוף סת' רולינס, המיז וסמואה ג'ו.
ב-7 במאי, באלור ניצח את רומן ריינס וסמי זיין בקרב משולש והעפיל לקרב "כסף בבנק".
באירוע כסף בבנק, שנערך ב-17 ביוני, הוא לא הצליח לזכות במזוודה, ולבסוף סטרומן הוא זה שזכה.
ב-3 בספטמבר, באלור הפסיד בקרב יחידים לברון סטרומן.
ב-10 בספטמבר, באלור ניצח את אליאס.
שבועיים לאחר מכן, באלור ניצח את ג'ינדר מהאל.
ב-2 באוקטובר, באלור חבר לצד ביילי בעונה השנייה של אתגר ה-Mixed Match Challenge וביחד הם גברו על ג'ינדר מהאל ואלישיה פוקס.
ב-8 באוקטובר, באלור וביילי ניצחו שוב את מהאל ופוקס, הפעם במסגרת התוכנית Raw.
לילה לאחר מכן באתגר ה-Mixed Match Challenge, באלור וביילי הפסידו לברון סטרומן ואמבר מון.
ב-15 באוקטובר, באלור ניצח את ג'ינדר מהאל.
שבוע לאחר מכן, באלור גבר על בובי לאשלי.
ב-29 באוקטובר, באלור ניצח שוב את לאשלי, הפעם כתוצאה מפסילה.
ב-5 בנובמבר, באלור הפסיד לבובי לאשלי.
לילה לאחר מכן במסגרת האתגר ה-Mixed Match Challenge, באלור וביילי הפסידו לבובי לאשלי ומיקי ג'יימס.
ב-12 בנובמבר, באלור ניצח את דולף זיגלר והרשים את סטפני מקמהן וכתוצאה מכך זכה במקום בקבוצת Raw במסגרת קרב ההדחות המסורתי שיתקיים באירוע סדרת ההישרדות.
באירוע זה, שנערך ב-18 בנובמבר, באלור היה המתמודד הראשון שהודח מקבוצת Raw, למרות שקבוצתו ניצחה בסופו של דבר בקרב.
לילה לאחר מכן בתוכנית Raw, התקיים קרב הדחות שלושה נגד שלושה בין באלור, ברון סטרומן ואליאס לבין ברון קורבין, בובי לאשלי ודרו מקינטייר, שנגמר ללא הכרעה.
ב-26 בנובמבר, באלור נוצח על ידי קורבין ומקינטייר בקרב המרכזי של התוכנית, שהיה קרב האנדיקאפ 2 נגד 1. לילה לאחר מכן באתגר ה-Mixed Match Challenge, באלור וביילי ניצחו את בובי לאשלי ומיקי ג'יימס והעפילו לשלב חצי הגמר של הטורניר.
ב-3 בדצמבר, באלור גבר על ג'ינדר מהאל.
באירוע TLC: שולחנות, סולמות וכיסאות, שנערך ב-16 בדצמבר, באלור ניצח את דרו מקינטייר.
לילה לאחר מכן, באלור ניצח את זיגלר בקרב יחידים כתוצאה מפסילה.
ב-7 בינואר 2019, באלור, ג'ון סינה וסת' רולינס ניצחו את בובי לאשלי, דין אמברוז ודרו מקינטייר.
באירוע NXT UK TakeOver: Blackpool, שנערך ב-12 בינואר, באלור החליף את טראוויס בנקס הפצוע בקרב נגד ג'ורדן דבלין, שבקרב זה באלור גבר עליו.
ב-14 בינואר, באלור התחרה בקרב מרובע נגד ברון קורבין, דרו מקינטייר וג'ון סינה אשר קבע את זהות המועמד לאליפות האוניברסלית של ברוק לסנר באירוע הרויאל ראמבל, שבסופו באלור ניצח; מוקדם יותר באותו הערב, באלור נאלץ להגן על המקום שלו בקרב המרובע בקרב נגד ג'ינדר מהאל.
שבוע לאחר מכן, באלור ניצח את ברון סטרומן כתוצאה מפסילה בשל התערבות של ברוק לסנר.
באירוע הרויאל ראמבל, שנערך ב-27 בינואר 2019, באלור כשל בניסיונו לזכות באליפות האוניברסלית לאחר שהפסיד בהכנעה לברוק לסנר.
ב-4 במרץ, באלור, ברון סטרומן וקורט אנגל הפסידו לברון קורבין, בובי לאשלי ודרו מקינטייר.
האלוף הבין יבשתי והמעבר לסמאקדאון (2019)
ב-4 בפברואר, באלור ניצח את ליאו ראש בקרב שהבטיח לו הזדמנות להתחרות עבור האליפות הבין יבשתית.
שבוע לאחר מכן, באלור ניצח את דרו מקינטייר כתוצאה מפסילה, שהפכה את הקרב לקרב שלושה נגד שלושה, כשלצידו היו את ברון סטרומן וקורט אנגל וביחד הם ניצחו את דרו מקינטייר, ברון קורבין ובובי לאשלי.
באירוע תא ההדחות, שנערך ב-17 בפברואר 2019, באלור ניצח את בובי לאשלי וליאו ראש בקרב האנדיקאפ 2 נגד 1 וזכה באליפות הבין יבשתית לאחר שהצמיד את ראש לניצחון.
לילה לאחר מכן בתוכנית Raw, ריקושט חבר לשורות באלור בקרב זוגות, כשביחד הם גברו על לאשלי וראש.
ב-25 בפברואר, באלור הגן בהצלחה על התואר נגד ליאו ראש.
ב-11 במרץ, באלור הפסיד את התואר בחזרה לבובי לאשלי.
שבוע לאחר מכן, באלור וסטרומן ניצחו בקרב זוגות את בובי לאשלי וליאו ראש.
ב-25 במרץ, באלור גבר על לאשלי וג'ינדר מהאל בקרב האנדיקאפ 2 נגד 1. באירוע רסלמניה 35, שנערך ב-7 באפריל, באלור הגיע לקרב נגד בובי לאשלי על האליפות הבין יבשתית בתור דמות הדמון שלו (שד), ניצח אותו וזכה באליפות זו בפעם השנייה בקריירה שלו.
לילה לאחר מכן בתוכנית Raw, באלור הגן על התואר בהצלחה נגד סמי זיין, שביצע את חזרתו לארגון לאחר שהתאושש מפציעה אשר גרמה לו להיעדר לתקופה ממושכת.
ב-15 באפריל, באלור הפסיד לאנדרדה בקרב שאינו היה על התואר.
לילה לאחר מכן בתוכנית סמאקדאון, באלור הועבר לתוכנית ביחד עם האליפות כחלק מהסופרסטאר שייק-אפ.
באותה התוכנית, באלור ניצח את עלי בקרב שאינו היה על התואר.
באירוע The Shield's Final Chapter, שנערך ב-21 באפריל, באלור הגן בהצלחה על האליפות נגד אליאס.
יומיים לאחר מכן בתוכנית סמאקדאון, באלור גבר על אנדרדה (שהועבר בחזרה לסמאקדאון) בקרב שאינו היה על התואר.
ב-30 באפריל, באלור ועלי ניצחו בקרב זוגות את אנדרדה ורנדי אורטון.
ב-14 במאי, באלור התחרה בקרב מרובע נגד עלי, אנדרדה ורנדי אורטון, שבסופו אנדרדה ניצח.
באירוע כסף בבנק, שנערך ב-19 במאי, באלור התחרה בקרב הכסף בבנק של הגברים, שבסופו ברוק לסנר ניצח.
באירוע סופר שואודאון, שנערך ב-7 ביוני, באלור הצליח להגן על האליפות נגד אנדרדה.
ב-9 ביולי, באלור הפסיד לשינסקה נקאמורה בקרב שאינו היה על התואר.
במופע המקדים לאירוע חוקי אקסטרים, שנערך ב-14 ביולי, באלור הפסיד פעם נוספת לשינסקה נקאמורה, כשהפעם חגורת האליפות הונחה על הכף, וכתוצאה מכך הוא איבד את התואר.
לילה לאחר מכן, באלור הפסיד בקרב יחידים לסמואה ג'ו; לאחר הקרב, באלור הותקף על ידי בריי וויאט, שערך את חזרתו לארגון.
ב-30 ביולי בתוכנית סמאקדאון, באלור הפסיד לדולף זיגלר, לאחר שבריי וויאט הסיח את דעתו של באלור.
באירוע סאמרסלאם, שנערך ב-11 באוגוסט, באלור הפסיד לבריי וויאט.
ב-2 באוקטובר בתוכנית NXT, באלור הגיע לפתע לאחר ההגנה המוצלחת של אדם קול על אליפות ה-NXT נגד מאט רידל, עמד מול קול ובישר על כך שהוא מרגע זה יהיה חלק מ-NXT.
ב-23 באוקטובר, באלור ביצע את מעברו לדמות הרעה כאשר הוא עזר לקבוצת The Undisputed Era בתקיפתם על ג'וני גרגאנו ותומאסו צ'אמפה.
באירוע NXT TakeOver: WarGames, שנערך ב-23 בנובמבר, באלור ניצח את מאט רידל.
שלושה ימים לאחר מכן, באלור גבר על תומאסו צ'אמפה לאחר הסחת דעת מצד אדם קול; לאחר הקרב, באלור בעט בפניו של קול בעזרת בעיטת מספרת.
ב-11 בדצמבר, באלור ניצח בקרב משולש את קית' לי ותומאסו צ'אמפה אשר קבע את הטוען לכתר לאליפות ה-NXT.
שבוע לאחר מכן, באלור כשל בניסיונו לזכות באליפות ה-NXT לאחר שהפסיד לאדם קול בשל הסחת דעת של ג'וני גרגאנו, שביצע את חזרתו לארגון, ושאיפשרה לקול לנצל זאת לטובתו.
ב-22 בינואר, באלור ניצח בקרב יחידים את חואקין ויילד.
שלושה ימים לאחר מכן באירוע Worlds Collide, באלור גבר על איליה דרגונוב.
ב-29 בינואר, באלור ניצח את טרנט סבן.
באירוע NXT TakeOver: Portland, שנערך ב-16 בפברואר, באלור גבר על ג'וני גרגאנו.
ב-12 במרץ בתוכנית NXT UK, באלור גבר בקרב יחידים את על אלכסנדר וולף.
ב-15 באפריל, באלור ניצח את פביאן אייכנר.
שבוע לאחר מכן, באלור היה אמור להתמודד בקרב מול ולווטין דרים, אך הוא הותקף מוקדם יותר בחדר ההלבשה על ידי זהות אדם מסתורית.
במהלך קרב זה, דמיאן פריסט תקף את רגלו של באלור בעזרת אלה מתקפלת בזמן שהשופט לא ראה זאת.
באירוע NXT TakeOver: In Your House, שנערך ב-7 ביוני, באלור גבר על דמיאן פריסט.
שלושה ימים לאחר מכן, באלור ניצח את קמרון גריימס.
ב-24 ביוני, באלור כשל בניסיונו לזכות באליפות צפון אמריקה של NXT, לאחר שהפסיד לאלוף שהגן על תוארו, קית' לי, בקרב משולש אשר כלל בנוסף את ג'וני גרגאנו.
ב-29 ביולי, באלור התמודד מול דקסטר לומיס וטימותי טאצ'ר בקרב משולש אשר קבע את זהות המעפיל לקרב הסולם על אליפות צפון אמריקה של NXT באירוע NXT TakeOver XXX, שבסופו לומיס ניצח.
ב-19 באוגוסט, באלור קיבל הזדמנות נוספת להעפיל לקרב הסולם המחומש, אך גם בו הוא הפסיד, הפעם לולווטין דרים שטימותי טאצ'ר הפריע לרעת באלור.
שלושה ימים לאחר מכן באירוע NXT TakeOver XXX, באלור התמודד בקרב יחידים מול טימות'י טאצ'ר, שבו הוא הצליח לגבור על האחרון.
בספיישל NXT Super Tuesday II, שנערך ב-8 בספטמבר, באלור ניצח את אדם קול וזכה באליפות ה-NXT הפנויה בפעם השנייה בקריירה שלו.
באירוע NXT TakeOver 31, שנערך ב-4 באוקטובר, באלור הגן בהצלחה על התואר מול קייל אוריילי.
באלור ניצח פעם נוספת את אוריילי והגן בהצלחה על תוארו במסגרת הספיישל NXT New Year's Evil, שנערך ב-6 בינואר 2021. ב-27 בינואר, באלור הצטוות לשורות יריבו בעבר, קייל אוריילי, כאשר השניים גברו על דני בורץ' ואוני לורקאן בקרב זוגות שאינו היה על אליפות הזוגות של האחרונים.
באירוע NXT TakeOver: Vengeance Day, שנערך ב-14 בפברואר, באלור הגן בהצלחה על תוארו נגד פיט דאן.
ב-3 במרץ, באלור ניצח את רודריק סטרונג בקרב שאינו היה על תוארו.
כעבור שבועיים, באלור וקאריון קרוס הפסידו לאלופי הזוגות, דני בורץ' ואוני לורקאן בקרב שהיה על חגורות האליפות.
בלילה השני של האירוע NXT TakeOver: Stand & Deliver, שנערך ב-8 באפריל, באלור איבד את תוארו לאחר שהפסיד לקאריון קרוס.
ב-25 במאי, באלור כשל בניסיונו להשיג בחזרה את התואר, כשהפסיד לאותו קרוס.
קרב זה היה הקרב האחרון של באלור ב-NXT.
לאחר חודשיים של היעדרות מן המרקע, באלור חזר ב-16 ביולי בפרק של התוכנית סמאקדאון, כשהתעמת ותקף את סמי זיין.
שבוע לאחר מכן בתוכנית, באלור ניצח את אותו זיין ומאוחר יותר באותו הערב, איתגר את האלוף האוניברסלי, רומן ריינס, לקרב על תוארו, שנענה בחיוב על ידי האחרון.
ב-6 באוגוסט, באלור גבר על ברון קורבין.
ב-3 בספטמבר בפרק של התוכנית סמאקדאון, באלור לא צלח להשיג את האליפות האוניברסלית לאחר שהפסיד לאלוף, רומן ריינס.
באירוע חוקי אקסטרים, שנערך ב-26 בספטמבר, באלור, עתה בדמות "הדמון", כשל פעם נוספת בניסיונו לזכות באליפות האוניברסלית לאחר שהפסיד לרומן ריינס.
ב-8 באוקטובר בפרק של התוכנית סמאקדאון, באלור ניצח את סזארו במסגרת הסיבוב הראשון של טורניר מלך הזירה.
שבוע לאחר מכן בשלב חצי הגמר, הוא השיג ניצחון נוסף, הפעם על פני סמי זיין.
לעומת זאת, בקרב הגמר, שהתרחש ב-21 באוקטובר באירוע היהלום שבכתר, באלור הפסיד לאקסבייר וודס.
ב-1 בנובמבר בפרק של התוכנית Raw, באלור ניצח את צ'אד גייבל.
שבועיים לאחר מכן בתוכנית, הוא נחל הפסד לקווין אואנס.
ב-29 בנובמבר בפרק של התוכנית Raw, באלור הפסיד לסת' רולינס.
שבוע לאחר מכן בתוכנית, באלור גבר על טי-באר.
ב-20 בדצמבר בפרק של התוכנית Raw, באלור ניצח את אוסטין ת'יאורי; מאחורי הקלעים, ת'יאורי תקף את באלור כאות מחאה על ההפסד.
באלור הפסיד לאותו ת'יאורי ב-17 בינואר 2022. ב-14 במרץ, באלור נחל הפסד לדמיאן פריסט.
ב-18 באפריל, באלור הפסיד את אליפות ארצות הברית לת'יאורי.
באירוע גיהנום בכלוב, שנערך ב-5 ביוני, באלור, AJ סטיילס וליב מורגן הפסידו לקבוצת The Judgment Day (אדג', דמיאן פריסט וריאה ריפלי).
ב-8 באוגוסט, באלור גבר על ריי מיסטריו.
באירוע חוקי אקסטרים, שנערך ב-8 באוקטובר, באלור רשם ניצחון על אדג' במסגרת קרב "אני נכנע".
פין באלור הצטרף לקבוצת Judgment Day ביוני 2022, לצד דמיאן פריסט וריאה ריפלי, לאחר שבגדו באדג'.
הקבוצה החלה בפיוד נגד אדג' ובהמשך נגד קבוצת The OG (AJ סטיילס, לוק גאלוס וקארל אנדרסון).
לאחר הפיודים הללו, פין באלור ודמיאן פריסט שמו לעצמם למטרה את אליפות הזוגות הבלתי מעורערת של WWE.
הם הצליחו לזכות בתארים לאחר שניצחו את קווין אואנס וסמי זיין, אך הפסידו את האליפות לג'יי אוסו וקודי רודס.
בהמשך, באלור ופריסט זכו שוב באליפות הזוגות.
באירוע סדרת ההישרדות בשנת 2023, פין באלור ושאר חברי קבוצת Judgment Day (ללא ריאה ריפלי) חברו לדרו מקנטייר בקרב חמישה נגד חמישה, אך הפסידו לקבוצה של קודי רודס, ג'יי אוסו, סמי זיין, סת' רולינס ורנדי אורטון.
בתא ההדחות בשנת 2024, פין באלור ודמיאן פריסט הגנו בהצלחה על אליפות הזוגות נגד טיילר בייט ופיט דאן.
עם זאת, ברסלמניה 40 הם הפסידו את האליפות.
בסאמרסלאם בשנת 2024, התרחש אירוע משמעותי כאשר פין באלור בגד בדמיאן פריסט, מה שהוביל להדחתו של פריסט מקבוצת יום הדין.
ברסלמניה 41 באפריל 2025, פין באלור התמודד בקרב מרובע על האליפות הבין-יבשתית נגד האלוף ברון ברייקר, דומיניק מיסטריו ופנטה, אך לא הצליח לזכות בתואר.
ב-4 ביוני 2019, באלור חשף את מערכת היחסים שלו עם ורוניקה רודריגז, שדרית פוקס.
ב-24 באוגוסט, באלור נישא לרודריגז.
דוויט שיחק ככדורגלן כשהיה צעיר, לפני שהחליט להיות מתאבק מקצועי.
יש לו חגורה שחורה בהיאבקות הכנעה.
דוויט הוא אספן לגו וקורא חוברות קומיקס, ואף צובע את פניו לפני קרבות מסוימים בדמותם של גיבורי קומיקס.
כמו כן, דוויט הוא אוהד של קבוצת הפרמייר ליג טוטנהאם הוטספר.
אליפות Zero-G של ICW (פעם אחת)
אליפות ג'וניור במשקל כבד של IWGP (שלוש פעמים)
אליפות ג'וניור זוגות במשקל כבד של IWGP (שש פעמים) - עם מינורו (2) ועם רייסוקה טאגוצ'י (4)
PWI דירג אותו במקום ה-3 מתוך 500 המתאבקים הטובים ביותר לשנת 2016
הישגים במגזין הספורט רולינג סטון
האליפות האוניברסלית (פעם אחת, האלוף הראשון)
אליפות העולם לזוגות של ה-WWE (4 פעמים) - ביחד עם דמיאן פריסט (2) ו-JD מקדונה (2)
אליפות הזוגות של סמאקדאון (פעמיים) - ביחד עם דמיאן פריסט
טורניר הזוגות לזכר דאסטי רודס (2015) - עם סמואה ג'ו
המתחרה הכללי של השנה (2015)
קרב השנה (2020) - נגד קייל אוריילי על אליפות ה-NXT באירוע NXT TakeOver 31
פין הוא איבר המין הזכרי אשר משמש לצורך הזדווגות, ובקרב יונקים משמש גם לצורך השתנה.
איברים אלה מופיעים אצל בעלי חיים רבים, הן אצל בעלי חוליות והן אצל חסרי חוליות, אך לא בכל המינים של בעלי החיים יש לזכרים פין, ובאותם מינים שבהם יש לזכרים פין הוא לא יהיה בהכרח איבר הומולוגי.
ברוב המינים של בעלי החיים, בהם יש איבר שניתן לתאר אותו באופן סביר כפין, אין לו תפקיד מרכזי מלבד הזדווגות והעברת הזרע אל הנקבה, אך אצל יונקים עם שליה הפין נושא את החלק הדיסטלי של השופכה, אשר משחררת את השתן במהלך ההשתנה ואת הזרע במהלך הזדווגות.
אצל רבים מהיונקים בעלי השליה, הפין מכיל עצם שמסייעת לנוקשות הפין.
הפין האנושי מורכב משלוש עמודות של רקמות: שתיים מהן בגוף האיבר ואחת בראשו.
כאשר מתעורר אצל הגבר גירוי מיני כלשהו, דם ממלא את הרקמות הספוגיות ומקשה אותן - מצב כזה נקרא זקפה.
גודל (אורך והיקף) הפין משתנה מגבר לגבר, אבל כל עוד הוא בתחומי הנורמה, אין הגודל משפיע בהכרח על התפקוד.
כמו בכל איבר אחר בגוף, אורכו והיקפו של הפין יכולים להשתנות במידה רבה בקרב חיות שונות מאותו המין.
אצל בעלי חיים רבים, בעיקר יונקים, גודלו של פין במצבו הרפוי קטן הרבה יותר מגודלו במצב זקוף.
פין ביורן קאלביק (בנורווגית: Finn Bjørn Kalvik; נולד ב-30 באפריל 1947) הוא זמר ומלחין נורווגי.
קאלביק נולד בכפר פאבאנג " Fåvang" שבמחוז אופלנד.
הוא פרץ כזמר ב-1969 כשהוציא את שירו "Finne meg sjæl" וב-1971 יצא להיטו "En tur rundt i byen", שמבוסס על השיר "Streets of London".
ב-1975 הוציא את השיר "Ride ranke" המבוסס על שירו של הארי צ'אפין "Cat's in the Cradl".
ארבעת האלבומים הראשונים שהוציא זכו להצלחה בנורווגיה והגיעו לראש טבלת ההשמעות.
אלבומו "Kom ut kom fram" שיצא ב-1979 ואלבומו "Natt og dag" שיצא ב-1981 הופקו על ידי חבר להקת אבבא בני אנדרסון.
עם שירו "Aldri i livet" זכה ב"מלודי גראנד פיקס" הנורווגי וייצג את נורווגיה באירוויזיון 1981. על אף שקיבל בתחרות 0 נקודות, זכה השיר להצלחה בנורווגיה ואף הוקלטה גרסה שלו אנגלית.
ב-1987 התמודד פעם נוספת ב"מלודי גראנד פיקס" והגיע למקום הרביעי.
פין וולפהארד הוא שחקן ומוזיקאי קנדי ממוצא יהודי.
ידוע בשל גילום דמויותיהם של מייק וילר בסדרת המקור של נטפליקס "דברים מוזרים", של ריצ'י טוזייר בסרטים "זה" ו"זה: חלק 2", ושל טרבור ספנגלר בסרט "מכסחי השדים: החיים שאחרי".
וולפהארד נולד בוונקובר, קולומביה הבריטית שבקנדה, למשפחה קתולית, אך הוא מתאר את אמו כ"חצי-יהודייה" על פי בדיקה גנטית.
אביו, אריק וולפהרד, הוא חוקר העוסק בתביעות הנוגעות לבעלויות ילידים על קרקעות.
אחיו הבכור ניק וולפהארד אף הוא שחקן ומוזיקאי.
וולפהארד הופיע לראשונה בטלוויזיה בתפקידי אורח בסדרות כזוראן ב"המאה" וכג'ורדי פינסקי ב"על טבעי".
בשנת 2016, וולפהארד לוהק לדמותו של מייקל "מייק" וילר בסדרת האימה ומדע בדיוני של נטפליקס, "דברים מוזרים".
וולפהארד נבחן לתפקיד באמצעות וידאו לאחר שראה שמתקיימים אודישנים פתוחים.
וולפהארד, יחד עם חבריו לצוות השחקנים, זכה בפרס גילדת שחקני המסך בקטגוריית "אנסמבל השחקנים הטוב ביותר בסדרת דרמה".
בנוסף, וולפהארד הופיע בתוכנית "ליפסינק באטל" בפרק בו התארחו כוכבי "דברים מוזרים".
בשנת 2017, וולפהארד הופיע לראשונה על מסכי הקולנוע בדמותו של ריצ'י טוזייר ב"זה", עיבוד מחודש לספרו של סטיבן קינג באותו השם, שיצא לאקרנים ב-8 בספטמבר 2017. ליהוקו של וולפהארד גם ל"דברים מוזרים" וגם ל"זה", ששניהם מתרחשים בשנות ה-80, היה צירוף מקרים.
על פי וולפהארד, הוא לוהק לראשונה כריצ'י כשהבמאי קארי פוקאנגה היה אחראי על מלאכת הבימוי והכתיבה, אך כשפוקאנגה עזב את הפרויקט בעקבות חילוקי דעות יצירתיים, הוא עזב את התפקיד והתאפשר לו לשחק גם ב"דברים מוזרים".
לאחר שהבמאי אנדרס מוסקייטי נבחר לביים את הפרויקט, וולפהארד היה צריך להיבחן מחדש לדמותו של ריצ'י.
וולפהארד עתיד לחזור לגלם את דמותו של ריצ'י הצעיר בפלאשבקים בסרט ההמשך, "זה: חלק 2".
ב-9 בינואר 2018 חתם וולפהארד עם סוכנות כישרונות, CAA.
זמן קצר לאחר מכן הצטרף לצוות השחקנים של הסרט "החוחית" , עיבוד לרומן זוכה פרס הפוליצר של דונה טארט באותו השם, כדמותו הצעירה של בוריס פאבליקובסקי, סטודנט אוקראיני בעל משיכה לצרות.
ג'ון קראולי, במאי הסרט, שיבח את ליהוקו של וולפהארד, וכינה אותו "ממש מיוחד", שכן וולפהארד לא היה בחירתו הראשונה לתפקיד, והוא רצה ללהק שחקן רוסי צעיר אותנטי לתפקיד, אך וולפהארד נבחן לתפקיד והדהים את הבמאי עם מבטא רוסי כמעט מושלם.
ב-5 ביוני 2018 הוכרז שוולפהארד לוהק לסרט האנימציה "משפחת אדמס", שעלה לאקרנים ב-11 באוקטובר 2019, וידבב את דמותו של פאגסלי אדמס.
ב-1 במרץ 2019 הוכרז כי וולפהארד וקארי קון מנהלים משא ומתן על כיכוב בסרט "מכסחי השדים: החיים שאחרי" שיביים הבמאי ג'ייסון רייטמן, כשקון תגלם אם חד-הורית, ווולפהארד יגלם את בנה.
ליהוקו של וולפהארד לתפקיד אושר רשמית ב-29 במרץ 2019 על ידי רייטמן באמצעות המדיה החברתית, יחד עם קון ומקנה גרייס.
בשנת 2017, וולפהארד הקים את להקת הרוק "Calpurnia", שם שימש כגיטריסט וכסולן הראשי, וכותב השירים.
עד שהפסיקה את פעילותה בנובמבר 2019, הלהקה הייתה חתומה בחברת רויאל מאונטן רקורדס בארצות הברית ובקנדה, ובחברת טראנסגרסיב רקורדס וחברת הבת שלה, "paradYse" באירופה ובבריטניה.
מספר שבועות לאחר מכן, הוכרז כי להקתו החדשה של וולפהארד, "The Aubreys", עם המתופף מלקולם קרייג, תבצע שיר בפסקול סרטו "The Turning" (2020).
ה-Aubreys הוציאו את הסינגל שלהם "Karaoke Alone" ב-10 בספטמבר 2021 מאלבום הבכורה של הקבוצה, "Karaoke Alone", שיצא ב-5 בנובמבר 2021.
בשנת 2020 ביים את הסרט הקצר "משמרות לילה" .
בסרט שיחק בילי בריק בתפקיד ראשי.
הסרט הוצג בפסטיבל הסרטים בקלגרי.
באוגוסט 2024 פורסם כי סרט הבכורה בבימוים של וולפהארד ובריק בשם "Hell of a Summer" נמכר להפצה בארצות הברית לחברת Neon, שמתכננת להפיץ את הסרט בבתי הקולנוע בשנת 2025. הסרט הוא קומדיית אימה והוקרן לראשונה בפסטיבל הסרטים הבין-לאומי בטורונטו בשנת 2023. וולפהארד ובריק הם גם התסריטאים וגם השחקנים בסרט.
עלילת הסרט עוסקת במדריכים במחנה קיץ הנקרא "Camp Pineway", שמכינים את המקום לפני הגעת הילדים למחנה, כשרוצח במסכה מתחיל להרוג את הצוות.
Change 2014 פאפ Guilt Trip מגלם את דמותו של סטפן באבקוק הצעיר 2016Sleep In the Heat 2017Spendtime PalaceSonora שיתוף פעולה בבימוי 2018Ninja Sex Party Danny Don't You Know גילום דמותו של דן סקסבאנג הצעיר 2019 ויזרTake on Me גילום דמותו של ריברס קומו הצעיר (עם להקת "Calpurnia")
פין רון (בנורווגית: Finn Ronne 20 בדצמבר 1899 - 12 בינואר 1980) היה חוקר אנטארקטיקה אמריקאי יליד נורווגיה.
פין רון נולד בהורטן, מחוז וסטפולד, נורווגיה.
אביו, מרטין רון, היה חוקר קטבים והשתתף במשלחתו המוצלחת של רואלד אמונדסן לקוטב הדרומי.
רון למד הנדסה בקולג' הטכני של הורטן.
בשנת 1923 היגר פין רון לארצות הברית והתאזרח שם ב-1929. אחרי שעבד כמה שנים בחברת וסטינגהאוס למוצרי אלקטרוניקה, השתתף בשתיים מן המשלחות של ריצ'רד בירד לקוטב הדרומי, וב-1939 שירת כקצין מבצעים של בירד ועזר לגלות אלף שש-מאות ק"מ של קו חוף חדש.
פין רון היה בקבוצה שנשלחה לאתר מקום מתאים על מדף הקרח רוס לצריף, שבו נועד בירד לעשות את החורף ביחידות.
במשלחת של בירד, ניתן לפין רון הדרגש שבו ישן אביו במשלחת בירד בשנת 1928, ובו התגלתה הכתובת "פין רון" חרותה בתחתית הדרגש שמעליו.
מרטין רון שיער כבר אז, שמבין ילדיו, יהיה זה פין שימשיך את דרכו בחקר אנטארקטיקה.
לאחר שירות של שנים אחדות בצי ארצות הברית, שבו הגיע לדרגת קפטן, חזר רון לאנטארקטיקה בשנות ה-40' בראש משלחת רון לחקר אנטארקטיקה, בתמיכת החברה הגאוגרפית האמריקאית.
המשלחת מיפתה וחקרה בשנים 1946–1948 את קו החוף של ים ודל והשיגה מספר שיאים קוטביים.
רון כיסה 5,760 ק"מ במגלשי סקי ומזחלת רתומה לכלבים - יותר מכל חוקר אחר בהיסטוריה.
אשתו אדית רון התלוותה אליו במשלחת זו, בתפקיד "היסטוריונית וכתבת לברית העיתונות של צפון אמריקה".
היא ואשת הנווט הראשי, ג'ני דרלינגטון, היו הנשים הראשונות שחרפו באנטארקטיקה.
בשנות ה-50' ארגן הצי את מבצע דיפ פריז להשלמת מיפוי אנטארקטיקה ולהקמת מרכזים למחקר מדעי.
רון התמנה למנהיג המדעי והצבאי של בסיס ים ודל.
בשנות חייו כתב כמה ספרים על אנטארקטיקה ומספר רב של מאמרים על חקר היבשת.
הוא קיבל שלוש מדליות ומספר רב של אותות כבוד צבאיים על שירות, על מחקר גאוגרפי ועל קידום המדע.
מלך נורווגיה העניק לו את מדליית אולב הקדוש.
לאחר מותו בשנת 1980, בבתסדה, מרילנד, נקבר רון בחלקה 2 של בית הקברות הלאומי ארלינגטון.
מועדון חוקרי השטח מעניק את הפרס להנצחת פין רון לאדם שהצטיין בהישגיו במחקר שטח קוטבי, המאפיין בצורה הטובה ביותר את רוח החוקר פין רון.
פין ארלינג קידלנד (בשם מלא בנורווגית: Finn Erling Kydland; ) הוא כלכלן נורווגי, הידוע בתרומתו לתורת מחזורי העסקים.
הוא פרופסור לכלכלה באוניברסיטת קליפורניה בסנטה ברברה (UCSB).
כמו כן, הוא פרופסור בבית הספר למנהל עסקים באוניברסיטת קרנגי מלון , שם קיבל תואר דוקטור, ותפקיד במשרה חלקית בבית הספר הנורווגי לכלכלה (NHH).
קידלנד זכה בפרס מדעי הכלכלה לזכרו של אלפרד נובל לשנת 2004, במשותף עם אדוארד פרסקוט, "על תרומותיהם בדינמיקה מקרו-כלכלית: הקונסיסטנטיות בזמן של מדיניות כלכלית והכוחות המניעים מאחורי מחזורי עסקים."
קידלנד גדל בתור הבכור בין שישה אחים, בחוות המשפחה Søyland, שבאזור החקלאי ג'ארן במחוז רוגלנד שבמערב נורווגיה.
הוא סיפר שקיבל חינוך ליברלי, והוריו לא הטילו מגבלות רבות על ילדיהם.
קידלנד התעניין במתמטיקה וכלכלה בגיל צעיר, לאחר שעשה הנהלת חשבונות בחוות המינקים של חבר.
מאחר שהתעניין בכלכלה תאורטית, קידלנד קיבל תואר ראשון מבית הספר הנורווגי לכלכלה בשנת 1968 ותואר שלישי.
בכלכלה מאוניברסיטת קרנגי מלון, בשנת 1973, נושא התיזה שלו היה: Decentralized Macroeconomic Planning, בפיקוח אדוארד פרסקוט.
לאחר סיום הדוקטורט שלו, הוא חזר ל-NHH כעוזר פרופסור.
בשנת 1978 הוא חזר לקרנגי מלון כפרופסור חבר.
מאז הוא גר בארצות הברית.
תחומי ההתמחות של קידלנד הם כלכלה בכלל, וכלכלה פוליטית בפרט.
תחומי ההוראה והעניין העיקריים שלו הם מחזורי עסקים, מוניטרית, מדיניות פיסקלית וכלכלת עבודה.
הוא הצטרף לפקולטה באוניברסיטת קרנגי מלון (CMU) בשנת 1977, שם שימש כפרופסור לכלכלה עד 2004, אז הפך לחבר סגל באוניברסיטת קליפורניה בסנטה ברברה והקים את המעבדה לכלכלה וכלכלה מצטברת (LAEF) באותו מוסד.
הוא עמית מחקר בבנקים של דאלאס, קליבלנד וסנט לואיס, ועמית במכון IC² באוניברסיטת טקסס באוסטין (UT Austin).
הוא גם פרופסור חבר במינהל ה-NHH, וכיהן בתפקידי חוקר ופרופסור מבקר, בין היתר, במכון הובר ובאוניברסיטת טורקואטו די טלה (UTDT) בבואנוס איירס, ארגנטינה.
קידלנד התחתן עם ליב קילווולד בשנת 1968, עמה נולדו לו ארבעה ילדים; בנים, אריק וג'ון מרטין, ובנות, קמילה וקארי.
כעת הוא נשוי לטוניה סקולר.
פרס מדעי הכלכלה לזכרו של אלפרד נובל (2004)
המלגה הלאומית ג'ון סטאופר, מכון הובר (1982–1983)
פרס אלכסנדר הנדרסון, קרנגי מלון (1973)
חבר האקדמיה הנורווגית למדעים ולאמנויות .
לשכת המסחר הבינלאומית פרס אוסלו לשלום 2017
הוא ידוע בעיקר מהופעתו בתפקיד מייקל גריי בסדרת הטלוויזיה "כנופיית ברמינגהאם" (2014–2022) של ה-BBC, ובזכות הופעתו בתור ג'ושוע ג'יי קודי בסדרה "ממלכת החיות" (אנ') (2016–2022) של TNT.
קול נולד בשכונת קינגסטון שעל התמזה (אנ') שבלונדון, אנגליה.
הוא הבן הרביעי מבין חמישה בנים.
כשהיה ילד רצה לעבוד בספנות כמו אביו.
אחיו הגדול הוא השחקן ג'ו קול, איתו כיכב בסדרה "כנופיית ברמינגהאם".
ג'ו עזר לפין לקבל אודישן לתפקיד הראשון שלו.
בשנת 2012 השתתף בתור ניצב בסרט "Offender" בו כיכב אחיו.
בשנת 2014 הצטרף קול לצוות השחקנים הראשי בעונתה השנייה של סדרת הדרמה והפשע "כנופיית ברמינגהאם" של ה-BBC המתארת את קורותיה של כנופיית פשע ברמינגהאם שבאנגליה בתקופה שלאחר מלחמת העולם הראשונה.
קול גילם בסדרה את מייקל גריי, בנה האובד של פולי (הלן מקרורי), אשר מצטרף אליה לעסקי המשפחה כרואה חשבון.
בשנת 2015 הופיע פין בתפקיד אריק בירלינג בסרט הטלוויזיה "המפקח בא" (אנ') שכתבה הלן אדמונדסון על בסיס מחזה באותו שם (אנ') מאת ג'ון בוינטון פריסטלי (אנ') ששודר בערוץ BBC One.
בשנים 2016–2022 כיכב קול בתור אחת הדמויות הראשיות בדמותו של ג'ושוע ג'יי קודי בסדרת הדרמת הפשע "ממלכת החיות" (אנ') של רשת הטלוויזיה האמריקאית TNT.
בשנת 2018 גילם את שון וואלאס בסרט האימה והקומדיה "תיכון סלוטרהאוס שולט" (אנ').
בשנת 2019 כיכב בתפקיד ראשי לצד מרגו רובי בסרט המותחן התקופתי "ארץ החלומות" בדמותו של יוג'ין אוונס.
בשנת 2020 שיחק בסרט הדרמה "Here Are the Young Men" בבימויו של אואן מאקן המבוסס על רומן באותו שם מאת רוב דויל.
בשנת 2021 גילם את דמותו הצעירה של אחיו של דומיניק "דום" טורטו בסרט "מהיר ועצבני 9".
+שנהסרטתפקידהערות2012Offender ניצב2018תיכון סלוטרהאוס שולט (אנ')שון וואלאס2019ארץ החלומות יוג'ין אוונס2020Here Are the Young Menג'וזף קירני2021מהיר ועצבני 9טורטו בצעירותו2023כלואהג'יימי2025לכודים (אנ')כריס למונס
שנה סדרה תפקיד הערות 2014–2022 כנופיית ברמינגהאם מייקל גריי תפקיד ראשי (עונות 6-2); 27 פרקים 2015 המפקח בא (אנ') אריק בירלינג סרט טלוויזיה של BBC One לואיס אולי טדמן 2 פרקים 2016–2022 ממלכת החיות (אנ') ג'ושוע ג'יי קודי תפקיד ראשי (6 עונות); 75 פרקים
פין וייטהד הוא שחקן אנגלי, הוא גילם את התפקיד הראשי בסרט "דנקרק" משנת 2017 ובסרט "מראה שחורה: בנדרסנאץ'" משנת 2018
וייטהד נולד ב-8 ביולי 1997. הוא נולד וגדל בשכונת ריצ'מונד, ברובע ריצ'מונד שעל התמזה, לונדון, ללינדה וטים וייטהד, מוזיקאי ג'אז.
הוא נקרא על שם גיבור אגדת העם האירית פיון מק' קומהיל.
הוא החל לשחק בתיאטרון אורנג' טרי כשהיה בן 13. מאוחר יותר למד בבית הספר "אורלינס פארק".
לאחר מכן הוא למד בקולג' ריצ'מונד ונרשם לקורס הקיץ של תיאטרון הנוער הלאומי.
הוא כיכב במיני-סדרה הבריטית משנת 2016, "HIM".
הוא לוהק לתפקיד הראשי בסרט הקולנוע "דנקירק" של הבמאי כריסטופר נולאן, שיצא לאקרנים בתחילת 2017. נולאן השווה את ווייטהד לשחקן האנגלי טום קורטני בצעירותו.
שבועות לאחר שסיים וייטהד את צילומי "דנקרק", החל לעבוד עם הבמאי ריצ'רד אייר בסרטו "טובת הילד" לצד אמה תומפסון וסטנלי טוצ'י, שהוקרן בבכורה בפסטיבל הסרטים הבינלאומי בטורונטו בספטמבר 2017.
הוא גם כיכב באחד משמונת המונולוגים בסדרת הטלוויזיה "Queers" ששודרה בשנת 2017.
בשנת 2018, ווייטהד כיכב בסרט "מראה שחורה: בנדרסנאץ'" העצמאי, בתפקיד הראשי סטפן באטלר.
הוא הופיע גם בדרמה של סבסטיאן שיפר "בדרכים" באפריל 2019.
שנה סרט תפקיד הערות דנקרק טומי טובת הילד אדם הנרי 2018 מראה שחורה: בנדרסנאץ' סטפן באטלר סרט אינטראקטיבי עצמאי של הסדרה "מראה שחורה" דרכים גילן2020 הדוכסג'קי בנטון 2021 אל תספר לאישמאטהנוסעים זאקPort Authorityפול2022 אמיליפטריק ברנוול ברונטהמועמד פרס הקולנוע הבריטי העצמאי לשחקן המשנה הטוב ביותרSatisfactionפיליפ
+שנהסדרהתפקידהערות2016Him הואמיני-סדרה2017Queers אנדרופרק: "A Grand Day Out"2020Inside No.
9גבריאלפרק: "Misdirection" 2023תקוות גדולותפיפ (אנ')מיני-סדרהTBAThe Wanted Man סדרה עתידית של אפל TV פלוס
סטפן פין ארגוס הוא שחקן, מוזיקאי ודוגמן אמריקאי.
ארגוס נולד בעיר דס פליינס אילינוי.
יש לו אחות גדולה, סיידי, ואחות צעירה, לייסי.
ארגוס למד בתיכון מיין ווסט ולאחר מכן למד במכללת ברקלי למוזיקה בבוסטון.
ארגוס החל לשחק בהפקות תיאטרון מקומיות בגיל צעיר, הוא שיחק בכשמונה סרטים קצרים החל מ-2011 והיה חבר בלהקת הילדים "קידז בופ".
בשנת 2016 הוא כיכב בסדרת האינטרנט "The Commute".
בשנת 2020 ארגוס לוהק לתפקיד הראשי כזאק סוביץ' בדרמה המוזיקלית "עננים" של דיסני+.
באותה שנה הוא שיחק בסדרה "סוכני S.H.I.E.L.D." כגרסה צעירה יותר של גורדון, ששיחק בעבר השחקן האנגלי ג'יימי האריס .
בשנת 2022 החל לשחק את מינגוס, הדמות הראשית בסדרה "הכי גאים שיש" שנוצרה עבור שירות הסטרימינג Peacock.
הסדרה היא עיבוד מחודש של הסדרה "קוויר בעיר", שנוצרה בשנת 1999 על ידי ראסל טי דייוויס עבור ערוץ 4 הבריטי, אשר עובדה כבר בעבר עבור הטלוויזיה האמריקאית ל-"הכי גאים שיש".
בשנת 2015 הוא חתם על חוזה דוגמנות בסוכנות הדוגמנות פורד מודלס.
הוא דגמן לאיב סן לורן ובשנת 2016 עבור מותג בארניז בניו יורק.
הוא הוציא מיני אלבום בשנת 2017 שכותרתו "Lost at Sea".
ב-5 באוגוסט 2022 שחרר את הסינגל "Exposure".
ארגוס הוא הומוסקסואל וג'נדרקוויר, ומשתמש בכינוי They/Them.
+ שנה סרט תפקיד הערות 2018 Summer '03 ג'וש ללא קרדיט 2020 עננים זאק2022להתעורר על החיים דרק
+ שנה סדרה תפקיד הערות2017−2016The Commuteהנסןסדרת רשת; 21 פרקים 2017 בעלי היכולות ג'ק פרק: "eXposed"2019−2018Total Eclipseג'וליאןסדרת רשת; 12 פרקים 2020 סוכני S.H.I.E.L.D.
גורדון 2 פרקים2022הכי גאים שישמינגוסתפקיד ראשי; 8 פרקים
פין אליוט הוא שחקן אנגלי, אשר התפרסם בעיקר בזכות תפקידיו בסרט הקולנוע "האוקיינוס שבינינו" ובסדרות הטלוויזיה "הממלכה האחרונה" ו"הכתר".
כשהיה בן שנה עברה משפחתו לקואלה לומפור ולאחר מכן לסינגפור.
בגיל תשע עברה המשפחה לבריטניה.
הוא גדל בצ'צ'יסטר , מערב סאסקס.
אליוט החל את קריירת המשחק שלו כשהצטרף לתיאטרון הנוער של פסטיבל התיאטרון בצ'יצ'סטר.
בשנת 2015 שיחק בסדרת הטלוויזיה "The Outcast".
על תפקידו זכה בביקורות מצוינות.
בשנת 2017 אליוט גילם את הנסיך פיליפ, דוכס אדינבורו בילדותו כשלמד בבית הספר גורדונסטון.
הוא שב לגלם את הנסיך פיליפ בפרק בעונה השלישית בשנת 2019.
בשנת 2018 שיחק בסרט הקולנוע האוקיינוס שבינינו .
בשנת 2020 לוהק לתפקיד ראשי בסדרת הטלוויזיה הממלכה האחרונה.
הוא מגלם את בנו של אותרד (אלכסנדר דריימון).
+ טקסט הכותרת שנה כותרת תפקיד הערות 2015 The Outcast לואיס אלדרידג' שני פרקים 2017 הכתר הנסיך פיליפ בילדותו 2 פרקים, פרק נוסף
בעונה השלישית ב-2019 2018 האוקיינוס שבינינו ג'יימס קרוהרסט סרט קולנוע 2022-2020 הממלכה האחרונה אותרד הצעיר תפקיד ראשי, 16 פרקים
פימצ'יואין אקי הוא אתר מורשת עולמי של אונסק"ו הממוקם ביער של הטייגה המכסה חלקים בפרובינציות מניטובה ואונטריו בקנדה.
שטח האתר הוא יותר מ-29,000 קילומטרים רבועים, וכולל אדמות אבות של ארבעה משבטי האומות הראשונות: , , ו.
האזור כולל גם את הפארק הפרובינציאלי הבראשיתי מניטובה (Manitoba Provincial Wilderness Park) של ואת של אונטריו.
ההצעה המקורית להכרה באזור כאתר מורשת עולמית החלה עם החתימה על הסכם ניהול משאבי האומות הראשונות והאזורים המוגנים ב-2002. משמעות השם היא "ארץ הנותנת חיים" ב (ᐱᒪᒋᐅᐃᐧᓂ ᐊᑭ).
האתר המשתרע על שטח של 29,000 קילומטרים רבועים מייצג את השטח המוגן הגדול ביותר של שילד הטייגה, האזור שבו השילד הקנדי חופף לטייגה באמריקה הצפונית.
באתר יש מעל ל-3,200 אגמים ומעל ל-5,000 ביצות ובריכות יער.
באתר נמנו מעל ל-700 מינים של צמחים וסקולריים וכ-400 מינים של יונקים, עופות, דו-חיים, זוחלים ודגים.
בין המינים הנפוצים: צוללנים, אחד העדרים הגדולים ביותר דרומית למפרץ הדסון של תת-המין Rangifer tarandus caribou של אייל הצפון, אייל קורא, זאב מצוי, דוב שחור אמריקני, גרגרן, שונר קנדי, חדקן האגם וצפרדע נמרית.
מיני הצמחייה כוללים: , , צפצפה בלסמית, פטל, אוכמנית ואורז בר.
העדות הקדומה ביותר לפעילות אנושית היא חוד חנית, המתוארך בין לפני 9,000 ל-7,000 שנים שנמצא באזור אגם ראודי (Rowdy Lake).
באתר יש 285 אתרים ארכאולוגיים, הכוללים פיקטוגרפים ומקומות יישוב.
על פי העדויות נהגו בני ה הקדמונים ליישם סוג של מחזור משאבים כאשר נהגו להחליף אתרי ציד, דיג וליקוט על מנת לתת לצמחים ולבעלי חיים זמן להתאושש.
באמצעות שיטות אלו, הבטיחו בני האנישינאבג שפעילות אנושית לא תדלדל את המשאבים של פימצ'יואין אקי.
האזור כולל גם אתרים קדושים רבים, אולם מעטים זוהו בפומבי על ידי האנישינאבג כדי לשמור על מיקומם בסוד.
האתר הוצע כמועמד להכרה כאתר מורשת עולמית ב-2004, ולאחר הבהרות צורף האתר לרשימת אתרי המורשת העולמית בהחלטה מ-1 ביולי 2018. בדברי ההסבר להכרזה נכתב:
פין רוברטס הוא שחקן אמריקאי, המוכר בעיקר מתפקידו בתור אלכס וודס בסדרה של נטפליקס "אקדמיית החממה" (2017–2020), שמבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר.
רוברטס נולד בלוס אנג'לס, קליפורניה.
אימו, אנה, היא ממוצא אנגלי ואביו ממוצא יהודי.
יש לו שלושה אחים גדולים, ליאו, פסקול וג'ו.
הופעת הבכורה של רוברטס הייתה ב-2013 בסרט הקצר "Nikolai" בו שיחק בתפקיד הראשי.
הסרט הוקרן בבכורה בפסטיבל הסרט הקצר בקאן באותה שנה.
בשנים 2013–2015, הוא שיחק בסדרה הדרמה המוזיקלית הקנדית "Side Effects" בתפקיד ג'ייסון קונלי.
עוד ב-2015, הוא שיחק בתפקיד אורח בסדרה "חסרי בושה".
בשנת 2016 שיחק בתפקיד משנה בסרט הקולנוע "נשות המאה ה-20".
משנת 2017 עד 2020 גילם את אחת הדמויות הראשיות בארבע עונותיה של דרמת הנעורים "אקדמיית החממה" מבית נטפליקס, אשר מבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר.
בסדרה, גילם רוברטס את דמותו של אלכס וודס, מקבילו האמריקאי של אלפי רשף.
בשנת 2019 ביצע הופעת אורח בסדרת הדרמה המשפטית "גוליית" של פריים וידאו.
+שנהסדרהתפקידהערות2013–2015Side Effectsג'ייסון קונליתפקיד ראשי; 13 פרקים2015חסרי בושההיפסטרפרק: "South Side Rules"2017–2020אקדמיית החממהאלכס וודסתפקיד ראשי (4 עונות); 39 פרקים2019גולייתאיווןפרק: "Joy Division"2020חדר 104ווקרפרק: "Bangs"
פין למברכטס (בנורווגית: Finn Lambrechts; 19 ביוני 1900 – 8 בדצמבר 1956) היה גנרל-לויטננט בחיל האוויר המלכותי הנורווגי אשר לחם במלחמת העולם השנייה, לאחר המלחמה שימש כראש ההגנה (מקביל לרמטכ"ל) של נורווגיה.
למברכטס נולד בקריסטיאניה ב-19 ביוני 1900. הוא עבר הכשרה כקצין צי, והתגייס לצי הנורווגי ב-1921. ב-1924 החל ללמוד טיסה בבית הספר לתעופה של הצי.
הוא סיים את לימודיו וקיבל רישיון טיס ב-1925. ב-1928 השתתף בחיפושים אחר חוקר הקוטב הנעדר רואלד אמונדסן.
לאחר מכן מונה למפקד בסיס האוויר של הצי בקריסטיאנסנד עד 1931. ב-1933 הוא פרש מהצבא והפך לטייס בחברת התעופה נורווגיאן אייר ליינס.
לאחר שנורווגיה נכבשה בידי הגרמנים באפריל 1940, למברכטס המריא במטוס פרטי לשוודיה ומשם לבריטניה.
הוא התגייס לחיל האוויר המלכותי והוצב בטייסת 333 שהורכבה מנורווגים בלבד.
הוא השתתף במשימות אוויריות שונות שכללו בין היתר סיורים בשמי נורווגיה, והצנחת סוכנים בריטים ונורווגים בארץ.
בפברואר 1945 הוא מונה לנספח הצבאי בבריטניה.
עם סיום המלחמה חזר למברכטס לנורווגיה, וב-1946 הועלה לדרגת אוברסט ומונה למפקד בסיס חיל האוויר בווסטלאנדט.
ב-1 בדצמבר 1951 הוא הועלה לדרגת גנרל-לויטננט ומונה למפקד חיל האוויר הנורווגי.
ב-1 בנובמבר 1955 הוא מונה לראש ההגנה (מקביל לרמטכ"ל).
ב-8 בדצמבר 1956, במהלך ועידת נאט"ו בפריז, לקה למברכטס לפתע בהתקף לב ומת במקום.
פין גילברט דאמן הוא כדורגלן גרמני המשחק בעמדת השוער בקבוצת אאוגסבורג מהבונדסליגה.
דאמן גדל במחלקות הנוער של FC בירשטאדט, איינטרכט פרנקפורט ומיינץ 05. בשנת 2017 החל לשחק בקבוצת המילואים של מיינץ 05. ב-3 בינואר 2021 ערך את הופעת הבכורה שלו בקבוצה הראשונה של המועדון, בהפסד 5-2 לבאיירן מינכן במסגרת המחזור ה-14 בבונדסליגה לעונת 2020/2021. בסך הכל ערך 13 הופעות ליגה במדי המועדון.
ב-1 ביוני 2023 חתם על חוזה לשלוש שנים באאוגסבורג מהבונדסליגה.
דאמן נכלל בסגל נבחרת גרמניה עד גיל 21 לטורניר אליפות אירופה עד גיל 21 בשנת 2021, וזכה עמה בטורניר.
פין בנט הוא שחקן אנגלי, הידוע בעיקר בזכות תפקידו של הקצין פיטר פריור בסדרת הטלוויזיה "בלש אמיתי" (2024).
בנט נולד בלונדון, אנגליה; בנם של איש העסקים פול בנט ושל העיתונאית שרה בנט.
הוא למד בבית הספר בלונדון, ובבית הספר לדרמה של "סטייג'ים" באיזלינגטון בשבתות.
בשנת 2019 שיחק בסרט הדרמה "תקווה בהופ גאפ".
הוא הותיר רושם מתמשך על הקהל והמבקרים כאחד.
שנה לאחר מכן שיחק בסרט "עד הקצה".
.בשנת 2021, שיחק בנט בסדרה "נשות הלעולם לא".
גילומו של דמות מסתורית וחידתית הוסיפה רובד נוסף של תככים להצגה, ואישרה מחדש את המוניטין שלו כשחקן רב תכליתי ומוכשר.
בספטמבר 2022 לוהק בנט לתפקיד ראשי בעונה הרביעית של סדרת האנתולוגיה "בלש אמיתי", בערוץ HBO, שעלתה לראשונה ב-14 בינואר 2024. במרץ 2024, הוא לוהק לסדרת הטלוויזיה של נטפליקס "Black Doves".
שנה סרטתפקיד הערות 2019תקווה בהופ גאפ (אנ') רובי 2020עד הקצה (אנ')נער מתבגר 2021A Banquet שון2025יחידת העיליתג'וןTBAהחדרים האחורייםSomewhere in Dreamlandשון
פינאקל פוינט הוא צוק קטן הבולט לתוך האוקיינוס ההודי צמוד דרומית ל, עיירה בפרובינציה הכף המערבי בחוף הדרומי של דרום אפריקה.
חפירות מאז שנת 2000 של סדרת מערות בפינאקל פוינט, שהוכרו ותועדו לראשונה בשנת 1997 על ידי הארכאולוגים ג'ונתן קפלן ופיטר נילסן מדרום אפריקה, חשפו התיישבות של בני תקופת האבן התיכונה בין לפני 170,000 ל-40,000 שנים.
מוקד החפירות היה במערה B13 (PP13B), שם תועדו העדויות המוקדמות ביותר לניצול שיטתי של משאבים ימיים (רכיכות) והתנהגות סמלית, ובמערות 5–6 של פינאקל פוינט (PP5–6), שם תועדו העדויות העתיקות ביותר לטיפול בחום בסלע לייצור כלי אבן.
השרידים האנושיים היחידים נמצאו ממרבצים צעירים יותר ב-PP13B שהם כבני 100,000 שנה.
פינאקל פוינט הוכרז אתר מורשת עולמית כחלק אתר המורשת הסדרתי "הופעת ההתנהגות האנושית המודרנית: אתרי ההתיישבות של הפלייסטוקן בדרום אפריקה" של אונסק"ו שצורף לרשימת המורשת העולמית בוועידת המורשת העולמית ה-46 שהתכנסה ביולי 2024 בניו דלהי.
לאחר ההכרה והתיעוד הראשוני של האתרים על ידי קפלן ונילסן ב-1997, נילסן מ הציג את האתרים לפלאואנתרופולוג האמריקאי מ באוניברסיטת המדינה של אריזונה ב-1999, ולאחר מכן הם ניהלו יחד חפירות במשך מספר שנים.
התגליות בפינאקל פוינט נעשו על ידי צוות בינלאומי, בראשותו של קרטיס מארן וכן חוקרים מדרום אפריקה (אוניברסיטת קייפטאון ומוזיאון דרום אפריקה), אוסטרליה (התוכנית לארכאולוגיה), ישראל וצרפת.
לאחר התלבטות במשך עשרות שנים, פלאואנתרופולוגים מסכימים כעת שיש מספיק ראיות גנטיות ומאובנים המצביעות על כך שההומו סאפיינס התפתח באפריקה בערך לפני 200,000 – עד לפני 160,000 שנה.
באותה תקופה, העולם היה בעידן קרח, ואפריקה הייתה יבשה וצחיחה.
מכיוון שאתרים ארכאולוגיים המתוארכים לתקופת זמן זו נדירים באפריקה, הפלאונטולוג קרטיס מארן ניתח תצורות גאולוגיות, זרמי ים ונתוני אקלים כדי לאתר אתרים ארכאולוגיים סבירים; אחד כזה היה פינאקל פוינט.
פינאקל פוינט B13 והשלכותיה על התנהגות מודרנית
ב-PP13B, העדויות להתנהגות סמלית מגיעות בצורה של אוכרה שעברה גירוד וטחינה (המכונה בדרך כלל אבקות נושאות לימוניט) שייתכן ששימשו ליצירת פיגמנט לציור גוף.
זה דומה לשימוש מורכב יותר באוכרה הידוע מ מעט רחוק יותר מערבה, לפני כ-70,000 שנה.
תגליות אלו סותרות את ההשערה הקלאסית לפיה ההתנהגות המודרנית הופיעה רק לפני 40,000 שנה והושגה באמצעות "קפיצה תרבותית גדולה".
האקלים הקשה ומשאבי המזון המופחתים היו אולי הסיבה לכך שאנשים עברו לחוף בפינאקל פוינט, שם הם יכלו לאכול יצורים ימיים כמו רכיכות, לווייתנים וכלבי ים.
כמו כן, ב-PP13B נמצאת כמות חריגה של פיטוליתים מעלי עצים דו-פסיגיים במשקעים בני 90,000 שנה בערך.
אף על פי ששינויים בפיטוליתים מכניסים אי ודאות לממצאים אלה, הוצעה כמות הפיטוליתים של עצים ביחס לפיטוליתים של עשב כדי להצביע על היסטוריה של שריפת עצים במדורה.
פינאקל פוינט הוכרז כאתר מורשת פרובינציאלי על ידי רשות המורשת של הכף המערבי ב-14 בדצמבר 2012 במונחים של סעיף 27 של חוק משאבי המורשת הלאומית.
בשנת 2015, ממשלת דרום אפריקה הגישה הצעה להוסיף את פינאקל פוינט לרשימת אתרי מורשת עולמית והיא הוכנסה לרשימת אתרים מורשת מוצעים של אונסק"ו כ"מועמדות סדרתית" עתידית פוטנציאלית יחד עם , מחסה הסלעים דיפקלוף, מערת סיבודו ו.
פינאן הוא כפר בדואי בלב הערבה, למרגלות הרי אדום, במרחק של כ-207 קילומטרים נסיעה מרבת עמון.
אוכלוסייתו עומדת על 617 תושבים, לפי מפקד האוכלוסין הירדני שבוצע ב-2015.
האזור ידוע בעיקר בשל ואדי פינאן השוכן לצפונו, שהוא ואדי בעל היסטוריה וארכאולוגיה משמעותיים.
יישוב עתיק שהיה במקום הוא פונון, בו עבר עם ישראל בנדודיו במדבר, ושהיה אתר כריית נחושת חשוב לאורך חלק גדול מההיסטוריה.
הכפר נמצא בגובה 181 מטר מעל לפני הים, למרגלות הרי אדום, מול עין יהב שבצד השני של הערבה.
מצפון לכפר זורם ואדי פינאן, נחל משמעותי בהרי אדום עם היסטוריה עשירה במיוחד, כחלק מהשמורה הביוספרית דאנא.
הנחל והשמורה מספקים לכפר תיירות.
הכפר נמצא במקום מבודד, ויחד עם הכפר השכן קריקרה, הם מרוחקים כ-60 קילומטרים של נסיעה מהעיירה הקרובה ביותר, א-סאפי.
בסביבת הכפר ישנם אזורים חקלאיים, מהם מתפרנסים חלק מתושבי הכפר.
ענף כלכלי נוסף בכפר הוא התיירות, שמתבססת בעיקר סביב ואדי פינאן וסביב הארכאולוגיה של האזור.
כחלק מהתיירות באזור, פתחה החברה המלכותית לשימור הטבע של ירדן בכפר בשנת 2005. המלון מספק הכנסה לכ-80 משפחות מקומיות שעובדות בו במגוון תפקידים.
הכביש מחובר לכביש הראשי 65, כביש הערבה הירדני, דרך כביש גישה אחד בלבד, באורך של כ-21 קילומטרים, דרך הכפר הסמוך קריקרה.
הכפר מקבל שירותי חינוך מקריקרה הסמוכה, בה יש שני בתי ספר יסודיים ושני תיכונים.
תשתיות המים והחשמל בכפר אינן טובות, והכפר סובל תדיר מהפסקות מים והפסקות חשמל.
שירותי הבריאות בכפר רעועים וכוללים מרכז בריאות ראשוני מאוד בכפר הסמוך, קריקרה, ואמבולנס משותף אחד בלבד.
הכפר חולק את עייריתו, , עם הכפר קריקרה הסמוך.
ב-2016 היה ראש העירייה עבדאללה אל-סעידיין.
פין סארמן הוא כדורגלן ניו זילנדי המשחק בעמדת הבלם בקבוצת פורטלנד טימברס מה-MLS ובנבחרת ניו זילנד.
סארמן גדל במחלקת הנוער של סלווין יונייטד.
בהמשך, שיחק בקבוצה הבוגרת של המועדון, וכן בקבוצות לאוור האט סיטי וולינגטון פיניקס ריזרבס (קבוצת המילואים של ולינגטון פיניקס) במסגרת הליגות בניו זילנד.
בשנת 2021 החל לשחק בקבוצה הראשונה של ולינגטון פיניקס במסגרת ליגת העל האוסטרלית, ובסך הכל ערך 48 הופעות ליגה במדי המועדון.
ב-19 ביולי 2024 חתם בפורטלנד טימברס מה-MLS.
סארמן היה חלק מסגל נבחרת ניו זילנד עד גיל 20 בטורניר גביע העולם עד גיל 20 בשנת 2023, וערך ארבע הופעות בטורניר.
ב-17 בנובמבר 2023 ערך את הופעת הבכורה שלו בנבחרת ניו זילנד, בהפסד 0–2 לנבחרת יוון במשחק ידידות.
נכלל בסגל נבחרת ניו זילנד לטורניר גביע אוקיאניה לאומות 2024, וערך ארבע הופעות בטורניר, בו זכתה נבחרתו.
פין יֶלְטְש הוא כדורגלן גרמני המשחק בעמדת הבלם בקבוצת שטוטגרט מהבונדסליגה.
ילטש שיחק במחלקות הנוער של SV ראיטרסייך ונירנברג.
ב-18 בפברואר 2024 ערך את הופעת הבכורה שלו בקבוצה הבוגרת של נירנברג, בתיקו 1-1 נגד פ.צ.
קייזרסלאוטרן במסגרת המחזור ה-22 בבונדסליגה השנייה לעונת .
בחודש יוני 2024 חתם על חוזה לטווח ארוך במועדון.
ב-1 בדצמבר הבקיע את שערו היחיד במועדון, בתיקו 2-2 נגד פורטונה דיסלדורף במסגרת המחזור ה-14 בליגה לעונת .
ב-3 בפברואר 2025 חתם על חוזה לחמש שנים וחצי בשטוטגרט מהבונדסליגה.
ילטש זכה עם נבחרת גרמניה עד גיל 17 בטורנירים אליפות אירופה עד גיל 17 וגביע העולם עד גיל 17 בשנת 2023. הוא שיחק גם בנבחרת גרמניה עד גיל 19.
בחודש מאי 2025 נכלל בסגל נבחרת גרמניה עד גיל 21 לטורניר אליפות אירופה עד גיל 21 לשנת 2025, אך לבסוף נגרע מהסגל בשל פציעה.
פינגווין מלכותי (שם מדעי: Aptenodytes patagonicus) הוא מין פינגווין מהסוג פינגווין גדול.
זהו המין השני בגודלו במשפחת הפינגוויניים: גובהו כ-70 עד 100 ס"מ ומשקלו כ-11 עד 16 ק"ג; הוא שני בגודלו רק לפינגווין הקיסרי.
גודל האוכלוסייה של הפינגווינים המלכותיים עומד כיום על 2.23 מיליון פרטים, ונמצא בעלייה.
אף על פי שהפינגווין המלכותי דומה בהופעתו לפינגווין הקיסרי, הוא צבעוני יותר, ומקורו ארוך יותר.
כל הניצוי של הגוזלים, עד נשירת הנוצות הראשונה שלהם, הוא חום.
פינגווינים צעירים דומים לבוגרים, אך הניצוי שלהם פחות צבעוני; הניצוי משתנה לזה של מבוגר בגיל 3.
הפינגווין המלכותי ניזון בעיקר מדגים קטנים ודיונונים, אך גם מזואופלקנטון וסרטנים.
הפינגווינים צדים בקבוצות, וכמו מיני פינגווינים גדולים אחרים, הם יכולים להישאר תחת המים לפרקי זמן ממושכים.
פינגווינים ממין זה עשויים לצלול לעומק של כ-100 מטרים בחיפושם אחרק מזון, ונצפו פינגווינים שהגיעו לעומק של יותר מ-300 מטרים מתחת לפני הים.
הפינגווינים המלכותיים נחשבים בעלי חיים אנדותרמים, בגופם יש מנגנון ויסות חום שנמצא בראש, ברגליים ובסנפירים ובכך עוזר להם להפחית את איבוד החום.
בנוסף, נוצותיהם בנויות בצפיפות שאוטמת מים ומבודדת קור.
הפינגווין המלכותי מגיע לבגרות מינית בגיל שלוש שנים, אם כי רק כ-5% מהאוכלוסייה מתרבה בגיל זה; רוב הפרטים מתרבים החל מגיל 6. הפינגווינים מונוגמיים.
עונת הרבייה נמשכת בין אוקטובר לדצמבר.
כדי להגדיל את סיכוייהם של הגוזלים לשרוד ולגדול, הפינגווינים צריכים להטיל את ביציהם בין אמצע נובמבר לתחילת ינואר וכך הם מבטיחים שלגוזלים תהיה מספיק אנרגיה לשרוד את הצום בחורף.
זהו אחד משני מיני הפינגווינים שאינם בונים קנים, אלא דוגרים על הביצים בין רגליהם.
הגוזלים בוקעים לאחר כ-54 ימים, ונעשים עצמאיים בגיל 14–16 חודשים.
פינגווינים מלכותיים נמצאים בקצוות הצפוניים של אנטארקטיקה,(משלושת מיני הפינגווינים היחידים ביבשת זו לצד פינגווין אדלי ופינגווין קיסרי) ארץ האש, איי פוקלנד ואיים אחרים באזור, בעלי אקלים מתון.
באי החזיר נמצאת אחת המושבות הגדולות בעולם של מין זה.
פינג הוא יישום השולח חבילת נתונים בפרוטוקול ICMP ממקור מסוים ליעד מסוים ברשת לפי כתובתו.
המטרה העיקרית לה היא משמשת היא בחינת תקינות התקשורת בין נקודת המקור לנקודת היעד.
אפשר להשתמש בפינג לאתר אינטרנט ידוע על מנת למצוא האם יש תקשורת לרשת האינטרנט, למשל הפקודה (כמעט בכל מערכת הפעלה בת זמננו):
יכולה לשמש לבדיקת התקשורת לאינטרנט מהמחשב האישי.
חיסרון של שיטה זו הוא שאתר עלול לא להיות זמין עקב עומס או תקלה טכנית, או שהוא חוסם את אפשרות משלוח הפינג אליו.
ההודעה שהמחשב שולח נקראות ECHO REQUEST ומכונה פינג, והתשובה שהוא מקבל נקראת ECHO RESPONSE ומכונה פונג (pong).
המונח "פינג" הפך לביטוי המייצג בסלנג המחשבי את הקשר ברשת, גם אם לא מדובר בקישור רשת פשוט (למשל דרך חומת אש שכלל איננה מאפשרת משלוח פינג דרכה).
כמו כן מושג נוסף הקשור לפינג הוא לאג.
הלאג הוא הזמן העובר משליחת הפינג ועד חזרת תגובת הפינג.
במשחקי רשת וצ'אטי IRC נפוץ השימוש בביטוי זה.
מבנה כללי של הודעת ICMP :
שדה Checksum (16 ביטים), מחושב עם חלק ה-ICMP של ה-packet (ה-IP header אינו בשימוש).
שדה Header Data (32 ביטים), במקרה זה (בקשות ותשובות של ICMP echo), יורכבו ממזהה (16 ביטים) ומספר סידורי (16 ביטים).
ICMP Payload: payload לסוגי תשובות שונים; עם גודל משתנה, תלוי מימוש.
אולם, החלק המכיל את ה-IP וה-ICMP צריך להיות פחות מ-maximum transmission unit של הרשת או להסתכן בפפרגמנטציה network or risk being.
התקפת פינג היא התקפת מניעת שירות בה שולחים בקשות פינג רבות על מנת להעמיס על השרת ולגרום לסירובו לבקשות משמעותיות יותר.
תקיפה אחרת שהשתמשה בפינג בעבר הוא פינג המוות (Ping Of Death) שניצל באג במימוש הפרוטוקול שאפשר לגרום לקריסתו של מחשב מרחוק באמצעות שליחת רצף חבילות פינג.
פינג המוות מאפשר גם פריצה של רשתות וירטואליות במתג כאשר המתג מוצף בפינגים הוא מתחיל לתפקד כרכזת, ובכך לבטל את החלוקה לרשתות וירטואליות וכל המידע שהוגדר לא לעבור בין שני מחשבים שאינם באותה רשת, עובר בכל זאת.
במתגים מתוחכמים קיימת הגנה מפני התקפות מסוג זה (למשל כיבוי אוטומטי של ה-Port).
פינבול המכונה גם פליפר (Flipper) על שם המנופים החשמליים המותקנים בו, הוא משחק שולחני אלקטרוני-מכני שבו משתתף שחקן אחד בלבד, ומטרתו צבירת נקודות מקסימלית על ידי פגיעה במגוון מטרות עם כדור ברזל.
המשחק בנוי מלוח עץ צבוע שאליו מחוברים אביזרי משחק שביניהם נע הכדור.
לוח העץ משופע בשיעור של 6.5 מעלות בדרך כלל ובחלקו התחתון מנופים חשמליים שתפקידם הרחקת הכדור מהקצה התחתון של הלוח.
המשחק מתחיל בהטלת הכדור במעלה הלוח באמצעות מוט המונף על ידי קפיץ מחזיר.
בכל נגיעה של הכדור באביזרי המשחק מוקנות לשחקן נקודות.
סיומו של המשחק מתרחש כאשר הכדור נופל לתחתית הלוח.
על אף שמשתתף במשחק שחקן יחיד הוא נחשב למשחק חברתי המצוי באזורי בילוי והשימוש בו נעשה בתשלום על ידי הכנסת מטבע.
יכולים לשחק בו מספר שחקנים המתחרים ביניהם על צבירת הנקודות.
משחק הפינבול מבוסס על משחק מזל חברתי ישן שהיה נפוץ באירופה (כנראה מהמאה ה-18 או ה-19) שבו כדור ברזל הופל במורד לוח שעליו מסמרים רבים ותחתיתו תאים שאליהם נפל הכדור.
ליד כל תא היה רשום מספר שהוא הניקוד שאותו מקבל השחקן שהטיל את הכדור.
המשחק הובא לארצות הברית על ידי המהגרים מאירופה.